
5 Ιανουάριου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 6 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ορισμός τόπου συνεδριάσεων του Πρωτοδικείου 
Αθηνών γιατις ανάγκες εκδίκασηςτων υποθέσεων 
συναινετικών διαζυγίων. 

2 Παράταση του χρόνου περάτωσης της εκκαθάρι¬ 

σης του καταργούμενου νομικού προσώπου δη¬ 
μοσίου δικαίου με την επωνυμία «ΟΡΓΑΝΙΣΜΟΣ 
ΚΩΠΑΪΔΑΣ». _ 

3 Καταβολή στον Οργανισμό Αστικών Συγκοινω¬ 
νιών Θεσσαλονίκης ποσού, για την παροχή του 
συγκοινωνιακού έργου από τον Οργανισμό για το 
έτος 2018 και σύμφωνα με τα οριζόμενα στην από 
30.4.2001 οικονομική συμφωνία μεταξύ του Ελ¬ 
ληνικού Δημοσίου και Ο.Α.Σ.Θ., όπως ίσχυε μετά 
την τροποποίηση και συμπλήρωσή της κατά τη 
δημοσίευση του ν. 4482/2017. 


ΑΠΟΦΑΣΕΙΣ 

Αριθμ. 86298/12 (1) 

Ορισμός τόπου συνεδριάσεων του Πρωτοδικείου 
Αθηνών για τις ανάγκες εκδίκασης των υποθέσεων 
συναινετικών διαζυγίων. 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

Ι.Τις διατάξεις α) του άρθρου 18 παρ. 1, 2 εδάφιο 
τελευταίο και 3 του Κώδικα Οργανισμού Δικαστηρίων 
και Κατάστασης Δικαστικών Λειτουργών κ.ν. 1756/1988 
(Α' 35) και β) του άρθρου 90 του «Κώδικα Νομοθεσίας για 
την Κυβέρνηση και τα κυβερνητικά όργανα» που κυρώ¬ 
θηκε με το άρθρο πρώτο του π.δ. 63/2005 ΦΕΚ (Α' 98). 

2. Το υπ' αριθμ. ΕΠ 807/16.11.2017 έγγραφο του Προ¬ 
έδρου του Τριμελούς Συμβουλίου Διεύθυνσης του Πρω¬ 
τοδικείου Αθηνών, από το οποίο προκύπτει ότι υπάρχει 
διαρκής αντικειμενική αδυναμία πραγματοποίησης των 
συνεδριάσεων όσον αφορά στην εκδίκαση των υποθέσε¬ 


ων συναινετικών διαζυγίων, στην αίθουσα 202 του Πρωτο¬ 
δικείου Αθηνών, λόγω μεταφοράς του εν λόγω τμήματος 
σε άλλη τοποθεσία και ειδικότερα στην οδό Δέγλερη 4. 

3. Το π.δ. 125/5.11.2016 (Α' 210) «Διορισμός Υπουρ¬ 
γών, Αναπληρωτών Υπουργών και Υφυπουργών». 

4. Τη με αριθμ. 80828/15.11.2017 κοινή υπουργική 
απόφαση (ΦΕΚ 593/τ. ΥΟΔΔ/16.11.2017). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Ορίζουμε ως τόπο συνεδριάσεων του Πρωτοδικείου 
Αθηνών, για τις ανάγκες εκδίκασης των υποθέσεων των 
συναινετικών διαζυγίων - που έχουν ήδη προσδιορισθεί 
προς εκδίκαση στην αίθουσα 202 του Πρωτοδικείου 
Αθηνών, για το χρονικό διάστημα από 8.1.2018 έως και 
τις 15.10.2018 - την αίθουσα 3 του 2ου ορόφου του κτη¬ 
ρίου του Νέου Ειρηνοδικείου Αθηνών, οδός Δέγλερη 4, 
στην Αθήνα και παρακαλούμε όπως γνωστοποιηθεί η 
παρούσα πράξη, με κοινοποίηση στους δικηγορικούς 
συλλόγους της περιφέρειας του δικαστηρίου και επι¬ 
κόλληση στην είσοδο του δικαστικού καταστήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιανουάριου 2018 

Ο Υπουργός 

ΣΤΑΥΡΟΣ ΚΟΝΤΟΝΗΣ 


Αριθμ. ΔΕΕΟΘ Α 00000 06 ΕΞ 2018 (2) 

Παράταση του χρόνου περάτωσης της εκκαθά¬ 
ρισης του καταργούμενου νομικού προσώπου 
δημοσίου δικαίου με την επωνυμία «ΟΡΓΑΝΙΣ¬ 
ΜΟΣ ΚΩΠΑΪΔΑΣ». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Λαμβάνοντας υπόψη: 

Ι.Τις διατάξεις: 

α) του ν.δ. 2488/1953 (Α' 195), όπως τροποποιήθηκε και 
ισχύει, με το οποίο συνεστήθη το νομικό πρόσωπο δημο¬ 
σίου δικαίου με την επωνυμία «Οργανισμός Κωπάίδας», 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'6/05.01.2018 


β) του άρθρου 19 του ν. 4250/2014 (Α' 74), που αφορά 
σε γενικές διατάξεις περί καταργήσεων - συγχωνεύσεων 
νομικών προσώπων και υπηρεσιών του εν λόγω νόμου, 
γ) του άρθρου 61 του ν. 4305/2014 (Α' 237), όπως τρο¬ 
ποποιήθηκε και ισχύει, με το οποίο καταργείται την 30η 
Νοεμβρίου 2014 το Ν.Π.Δ.Δ. με την επωνυμία «Οργανι¬ 
σμός Κωπάίδας» και τίθεται σε καθεστώς εκκαθάρισης, 
δ) της παραγράφου 3 του άρθρου 27 του ν. 4325/2015 
(Α' 47), με την οποία καταργείται η συγκρότηση τριμε¬ 
λούς επιτροπής από το Υπουργείο Εσωτερικών, για την 
διενέργεια καταγραφής, 

ε) του άρθρου 65 του ν. 4342/2015 (Α' 143), με το οποίο 
αντικαταστάθηκε η περίπτωση α της παραγράφου 2 του 
άρθρου 61 του ν. 4305/2014 και προστέθηκε περίπτωση 
γ σε αυτό, 

στ) του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (Α' 98), 
ζ) του π.δ. 185/2009 «Ανασύσταση του Υπουργείου 
Οικονομικών, συγχώνευση του Υπουργείου Οικονομίας 
και Οικονομικών με τα Υπουργεία Ανάπτυξης και Εμπο¬ 
ρικής Ναυτιλίας, Αιγαίου και Νησιωτικής Πολιτικής και 
μετονομασία του σε Υπουργείο Οικονομίας, Ανταγωνι¬ 
στικότητας και Ναυτιλίας, μετατροπή του Υπουργείου 
Μακεδονίας - Θράκης σε Γενική Γραμματεία Μακεδονί¬ 
ας - Θράκης και υπαγωγή στο Υπουργείο Εσωτερικών 
της Γενικής Γραμματείας Μακεδονίας - Θράκης και της 
Γενικής Γραμματείας Αιγαίου και Νησιωτικής Πολιτικής» 
(Α' 213) και του π.δ. 189/2009 «Καθορισμός και ανακατα¬ 
νομή αρμοδιοτήτων των Υπουργείων (Α' 221)», 
η) του π.δ. 142/2017 «Οργανισμός του Υπουργείου 
Οικονομικών» (Α' 181), 

θ) του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116), 

ι) της αριθμ. πρωτ. ΔΘΔΓ4015335ΕΞ2015/20.7.2015, 
απόφασης ορισμού εκκαθαριστή στο καταργούμενο 
Ν.Π.Δ.Δ. «Οργανισμός Κωπάίδας» (ΦΕΚ Β' 1662/7.8.2015), 
ια) της αριθμ. πρωτ. ΔΟΔΓ4005019ΕΞ2016/11.3.2016, 
τροποποιητική απόφαση παράτασης του χρόνου πε- 
ράτωσηςτης εκκαθάρισης στο καταργούμενο Ν.Π.Δ.Δ. 
«Οργανισμός Κωπάίδας» (ΦΕΚ Β' 799/24.3.2016), 
ιβ) της αριθμ. πρωτ. ΔΟΔΓ4025919ΕΞ2016/23.12.2016, 
τροποποιητική απόφαση παράτασης του χρόνου πε- 
ράτωσηςτης εκκαθάρισης στο καταργούμενο Ν.Π.Δ.Δ. 
«Οργανισμός Κωπάίδας» (ΦΕΚ Β' 4399/23.12.2016). 

2. Το από 5.12.2017 αίτημα - επιστολή της εκκαθαρί- 
στριας με το οποίο μας υποβάλλει έκθεση πεπραγμένων 
και ζητά την παράταση του χρόνου εκκαθάρισης μέχρι 
της 31.12.2018. 

3. Το γεγονός ότι σύμφωνα με την παράγραφο 2β του 
άρθρου 61 του ν. 4305/2014, όπως ισχύει, «Το αποτέλε¬ 
σμα της εκκαθάρισης βαρύνει ως υποχρέωση ή περιέρ¬ 
χεται ως έσοδο στον κρατικό προϋπολογισμό». 

4. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 


1. Παρατείνεται ο χρόνος λήξης της περάτωσης της 
εκκαθάρισης του Νομικού Προσώπου Δημοσίου Δικαί¬ 
ου με την Επωνυμία «Οργανισμός Κωπάίδας», μέχρι την 
31.12.2018 και η θητεία της εκκαθαρίστριας, Παναγιώτας 
Μασουρίδου, λήγει με την περάτωση της εκκαθάρισης. 
Η ως άνω παράταση εγκρίνεται κατόπιν του αιτιολογη¬ 
μένου και εμπρόθεσμου αιτήματοςτης εκκαθαρίστριας 
με την υποβληθείσα έκθεση πεπραγμένων, καθόσον δεν 
έχει ολοκληρωθεί η διαδικασία της εκκαθάρισης. 

2. Τροποποιούνται, σύμφωνα με τα οριζόμενα στο άρ¬ 
θρο 1 τηςπαρούσης απόφασης,τα άρθρα 1 και2τηςαπό- 
φασης με αριθμό πρωτοκόλλου ΔΟΔΓ4025919ΕΞ2016/ 
23.12.2016, με τα οποία καθορίζονται η θητεία του εκ- 
καθαριστή, αλλά και η υποχρέωσή του για την υποβολή 
Ισολογισμών - Απολογισμών και εκθέσεων καταγραφής- 
απογραφής. 

Η προθεσμία της υποχρέωσης αυτής παρατείνεται έως 
και τις 31.12.2018, ημερομηνία λήξης της εκκαθάρισης. 

3. Μεταφέρεται, εντόςτου οικονομικού έτους 2018, μέ¬ 
ρος των ταμειακών διαθεσίμων του Οργανισμού Κωπαΐ- 
δας ύψους τριακοσίων χιλιάδων ευρώ (300.000,00 €) από 
λογαριασμούς του Οργανισμού που τηρούνται σε εμπο¬ 
ρικές τράπεζες στο λογαριασμό του Ελληνικού Δημοσί¬ 
ου, με αριθμό 200543 «Μεταφορά από Διάφορους Λο¬ 
γαριασμούς» με ΙΒΑΝ ΟΚ 3101000230000000000200543 
που τηρείται στηνΤράπεζα της Ελλάδος και εγγράφονται 
ως αντίστοιχες πιστώσεις στον ΚΑΕ εσόδου 3916 «Χρη¬ 
ματικά Υπόλοιπα Περιουσίας Ειδικών Ταμείων, Λογαρια¬ 
σμών και Νομικών Προσώπων που Καταργούνται», του 
οικονομικού έτους 2018. 

Τα εν λόγω ταμειακά διαθέσιμα που μεταφέρονται, 
αποτελούν πλέον έσοδο του κρατικού προϋπολογισμού 
για το οικονομικό έτος 2018. 

Το ανωτέρω ποσό θα χρησιμοποιηθεί για την κάλυψη 
δαπανών της εκκαθάρισης εις βάρος του ΚΑΕ εξόδου 
5293 «Κάθε είδους δαπάνες της καταργηθείσας Ανώνυ¬ 
μης Εταιρείας ΕΟΜΜΕΧ Α.Ε. (αρ. 16 και 17 ν. 4038/2012) 
και του καταργηθέντος Οργανισμού Κωπάίδας (αρ. 61 
του ν. 4305/2014 και αρ. 65 του ν. 4342/2015)», του Ει¬ 
δικού Φορέα 23-200. 

Η μεταφορά του προαναφερομένου ποσού θα πραγ¬ 
ματοποιηθεί με εντολή της εκκαθαρίστριας κατόπιν της 
έκδοσης της παρούσας απόφασης. 

4. Τροποποιούμε ως προς το στοιχείο 4 την με αριθμ. 
πρωτ. ΔΘΔΓ4005019ΕΞ2016/11.3.2016 απόφαση και 
ορίζουμε ότι τα κάθε είδους παραστατικά δαπανών, 
υποβάλλονται εφεξής στην Διεύθυνση Εκκαθαρίσεων 
και Ειδικών Οικονομικών Θεμάτων προκειμένου να προ¬ 
ωθηθούν αρμοδίως για τα περαιτέρω στην Διεύθυνση 
Οικονομικής Διαχείρισης 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιανουάριου 2018 

Ο Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ 




Τεύχος Β'6/05.01.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Αριθμ.Α 90467/4938 (3) 

Καταβολή στον Οργανισμό Αστικών Συγκοινω¬ 
νιών Θεσσαλονίκης ποσού, για την παροχή του 
συγκοινωνιακού έργου από τον Οργανισμό για 
το έτος 2018 και σύμφωνα με τα οριζόμενα στην 
από 30.4.2001 οικονομική συμφωνία μεταξύ του 
Ελληνικού Δημοσίου και Ο.Α.Σ.Θ., όπως ίσχυε 
μετά την τροποποίηση και συμπλήρωσή της κατά 
τη δημοσίευση του ν. 4482/2017. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις: 

α. του εδαφίου β'της περίπτ. β'της παραγράφου 2 
του άρθρου 3 και την παράγραφο 1 του άρθρου 26 του 
ν. 4482/2017(Α' 102) «Νέο ρυθμιστικό πλαίσιο για τις 
αστικές συγκοινωνίες στην Περιφερειακή Ενότητα της 
Θεσσαλονίκης και άλλες διατάξεις», 
β. του π.δ. 63/2005 (Α' 98) «Κώδικας Νομοθεσίας για την 
Κυβέρνηση και τα Κυβερνητικά Όργανα», όπως ισχύει, 
γ. του π.δ. 70/2015 (Α' 114) «Ανασύσταση των Υπουρ¬ 
γείων Πολιτισμού και Αθλητισμού, Υποδομών, Μεταφο¬ 
ρών και Δικτύων, Αγροτικής Ανάπτυξης και Τροφίμων. 
Ανασύσταση του Υπουργείου Ναυτιλίας και Αιγαίου και 
μετονομασίατου σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο¬ 
μίας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης καιΤουρισμού και του Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας, σε Υπουργείο Περιβάλλοντος και Ενέργειας. 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού», 
δ. του π.δ. 123/2016 (Α' 208) «Ανασύσταση και μετο¬ 
νομασία του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης, ανασύσταση του 
Υπουργείου Τουρισμού, σύσταση Υπουργείου Μετανα- 
στευτικής Πολιτικής και Υπουργείου Ψηφιακής Πολιτι¬ 
κής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρό¬ 
τησης, Οικονομίας, Ανάπτυξης καιΤουρισμού και Υπο¬ 
δομών, Μεταφορών και Δικτύων», 
ε. του π.δ. 123/2017 (Α' 151) «Οργανισμός του Υπουρ¬ 
γείου Υποδομών και Μεταφορών», 
στ. του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών», 
ζ.τηςυπ'αριθμ.Υ29/8.10.2015 (Β' 2168) απόφασης του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Χουλιαράκη» και 


η. του ν. 3861/2010 (Α' 112) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο διαδίκτυο "Πρόγραμμα Διαύγεια" και άλλες δι¬ 
ατάξεις», όπως ισχύει. 

2. Το γεγονός ότι κατά το χρονικό διάστημα προσωρι¬ 
νής ανάθεσης του συγκοινωνιακού έργου στον Ο.Α.Σ.Θ. 
κατά την παράγραφο 1 του άρθρου 26 του ν. 4482/2017, 
το συγκοινωνιακό έργο θα παρέχεται με τους ίδιους 
όρους της από 30.4.2001 οικονομικής συμφωνίας με¬ 
ταξύ του Ελληνικού Δημοσίου και Ο.Α.Σ.Θ., όπως ίσχυε 
μετά την τροποποίηση και συμπλήρωσή της κατά τη 
δημοσίευση του ν. 4482/2017. 

3. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του εγκεκριμένου 
κρατικού προϋπολογισμού οικονομικού έτους 2018, 
ύψους σαράντα οκτώ εκατομμυρίων εκατόν ενενήντα 
οκτώ χιλιάδων ευρώ (48.198.000,00 €), η οποία θα κα¬ 
λυφθεί από τις πιστώσεις του τακτικού προϋπολογισμού 
του Υπουργείου Υποδομών και Μεταφορών (ΚΑΕ 2581 - 
«ΕΠΙΧΟΡΗΓΗΣΗ ΣΤΟΝ Ο.Α.Σ.Θ.»), αποφασίζουμε: 

1. Την καταβολή στον Ο.Α.Σ.Θ., για την παροχή του 
συγκοινωνιακού έργου από τον Οργανισμό για το έτος 
2018 και σύμφωνα με τα οριζόμενα στην από 30.4.2001 
οικονομική συμφωνία μεταξύ του Ελληνικού Δημοσίου 
και Ο.Α.Σ.Θ., όπως ίσχυε μετά την τροποποίηση και συ¬ 
μπλήρωσή της κατά τη δημοσίευση του ν. 4482/2017, 
το ποσό των 48.198.000,00 € το οποίο επιμερίζεται και 
καταβάλλεται μηνιαίως ως εξής: 

Α) Για το μήνα Ιανουάριο το ποσό των 4.016.500,00 €. 

Β) Για το μήνα Φεβρουάριο το ποσό των 4.016.500,00 €. 

Γ) Για το μήνα Μάρτιο το ποσό των 4.016.500,00 €. 

Δ) Για το μήνα Απρίλιο το ποσό των 4.016.500,00 €. 

Ε) Για το μήνα Μάιο το ποσό των 4.016.500,00 €. 

ΣΤ) Για το μήνα Ιούνιο το ποσό των 4.016.500,00 €. 

Ζ) Για το μήνα Ιούλιο το ποσό των 4.016.500,00 €. 

Η) Για το μήνα Αύγουστο το ποσό των 4.016.500,00 €. 

Θ) Γ ια το μήνα Σεπτέμβριο το ποσό των 4.016.500,00 €. 

I) Για το μήνα Οκτώβριο το ποσό των 4.016.500,00 €. 

ΙΑ) Γ ια το μήνα Νοέμβριο το ποσό των 4.016.500,00 €. 

ΙΒ) Για το μήνα Δεκέμβριο το ποσό των 4.016.500,00 €. 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2017 
Οι Υπουργοί 
Αναπληρωτής Υπουργός 

Οικονομικών Υποδομών και Μεταφορών 

ΓΕΩΡΓΙΟΣ ΧΟΥΛΙΑΡΑΚΗΣ ΧΡΗΣΤΟΣ ΣΠΙΡΤΖΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'6/05.01.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























